
REFERAT
Privind participarea Consiliului Local în calitate de sustinator financiar al proiectului  „Comemorarea a 50 de Ani de la Miscarile Studentesti Anticomuniste”, organizat de Asociatia Fostilor Detinuti Politici Timisoara 
Asociatia Fostilor Detinuti Politici Timisoara  a depus solicitarea nr. SC2006- 000488/ 12.01.06 privind susţinerea financiară a proiectului „Comemorare 50 de Ani de la Miscarile Studentesti Anticomuniste”, in perioada 1 mai- 30 octombrie 2006.
            Proiectul isi propune valorificarea istorică a evenimentelor petrecute în mediile universitare din Timişoara şi din alte centre universitare din toamna anului 1956, in lupta de  rezistenţa anticomunistă din România. Se vor organiza adunări comemorative în data de 27 oct. 2006 în Timişoara, cu reprezentanţi locali, din ţară şi străinătate, un simpozion vizând valorificarea istorică a unora din cele mai reprezentative forme de rezistenţă anticomunistă cu participarea unor istorici, politologi, oameni de cultură, în data de 28 octombrie 2006, un concurs cu premii pentru elevii de liceu cu tema. "Ce ştim despre perioada comunistă din România şi despre rezistenţa poporului român faţă de dictatura comunistă". Se intentioneaza punerea în valoare a monumentului resistenţei anticomuniste de la Pădurea Verde, si proiectarea si realizarea unui monument omagial şi a unor plăci comemorative legate de mişcările studenţeşti.

          Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

5.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

